Afrikaans Blog | By South Africa Channel
Hierdie artikels is ook beskikbaar in RSS
Roxette tree op in Suid-Afrika
Liedjies soos It Must Have Been Love, Fading Like A Flower, Listen To Your Heart en Dangerous was nie alleen treffers van die groep Roxette nie, maar is ingegrafeer in die harte van ondersteuners reg om die wêreld. Om hulle in lewende lywe op die verhoog te kan sien is die droom van baie entoesiaste en later in die jaar gaan die geleentheid opduik wanneer hierdie ikoniese persoonlikhede drie vertonings hier gaan aanbied as deel van hul wêreldtoer. Suid-Afrikaanse ondersteuners kan verseker wees dat dit 'n geleentheid sal wees om te onthou.
Gedurende die 1980's en 1990's het Roxette 'n huishoudelike naam dwarsdeur die wêreld geword. Hul sukses was verantwoordelik vir roem en Goue en Platinum toekennings het nie agterweë gebly nie. Die groep bestaan uit Per Gessle en Marie Frederiksson. Hulle het oor die jare meer as sestig miljoen albums verkoop met talle van hul treffers wat vandag nog steeds deur gewilde radiostasies gespeel word. Hulle het dwarsdeur die wêreld getoer en talle kere nommer een posisie op treffersparades gehaal, maar in 2002 het hul toerplanne skielik tot 'n einde gekom toe Frederiksson gehospitaliseer is met 'n gewas op die brein wat gelukkig suksesvol verwyder is. Dit het egter agt jaar geneem voor Roxette weer op die verhoog verskyn het met die Party Crasher toer in 2009. Die Hotel Tylosand was die plek vir 'n twee uur konsert deur Roxette op 4 Augustus 2010 waarna hulle aangekondig het dat hulle weer op 'n wêrerdtoer gaan. Die aankondiging van die toer kom kort op die hakke van hul aankondiging dat 'n nuwe album saamgestel gaan word om saam met die toer vrygestel te word.
Beide Gessle en Frederiksson is opgewonde oor die toer en Gessle lewer kommentaar: "Welwetende wat Marie deurgemaak het om te herstel na haar ernstige siekte, is dit nie slegs ongelooflik nie, maar selfs 'n wonderwerk. Dit sal wonderlik wees om ons gehoor op Planeet Aarde weer te ontmoet." Frederiksson sê dat sy sedert 2002 daarvan gedroom het en nou gaan sy weer al haar ondersteuners ontmoet. Die konserte is geskeduleer vir 11 Mei 2011 te Kaapstad, 14 Mei 2011 te Johannesburg en vir 15 Mei 2011 by die Superbowl te Sun City. Pryse van kaartjies wissel tussen R250 en R475.
Orals op die platteland is daar perde te sien wat rustig en wei in groen kampe. Hul grasievolle houding vul verbeeldings. Baie van ons het een of ander tyd 'n interaksie met hierdie diere gehad of deur op hulle te ry of deur slegs tussen hulle hul teenwoordigheid te ervaar. Daar is egter baie van hulle wat nie hierdie ideale lewe lei nie en wat ly onder diie hand van onvriendelike mense. Daar is ook ander wat deur die dodelike Afrika Perdesiekte (African Horse Sickness of AHS) besmet is.
Faure is 'n voorstad van Kaapstad en is die tuiste van een van die uitstaande historiese plekke van die Moslem geloof. Die Sheik Yusuf Kramat is is religieuse heiligdom en 'n bestemming van talle Moslem pelgrims. Besoekers is welkom by die Sheik Yusuf Kramat wat die finale rusplek is van die legendariese Sheik Yusuf, 'n ikoon en edelman van weleer. Hy het 'n rewolusionêre weerstand gebied teen die invallende Hollandse leër in Macassar en dit het tot sy gevangeneming en verbanning na die Kaap van Goeie Hoop in 1693 gelei.